open-index/open-wikipedia-markdown huggingface dataset:
Bed of Rose's

Το **Bed of Rose's** είναι τραγούδι της Country μουσικής σε στίχους του Harold Reid, το οποίο ηχογραφήθηκε από το Αμερικάνικο συγκρότημα της Country μουσικής The Statler Brothers. Το τραγούδι κυκλοφόρησε τον Οκτώβριο του 1970, ως το πρώτο single από το ομώνυμο άλμπουμ *[[Bed of Rose's (album)|Bed of Rose's]]*. Το τραγούδι έγινε δημοφιλές το χειμώνα του 1971, συγκεκριμένα βρισκόταν στα πρώτα δέκα τραγούδια στη λίστα με τα charts *Hot Country Singles*, πέρνοντας την πρώτη θέση. Το τραγούδι βρισκόταν στο νούμερο 58 στη λίστα *Hot 100* και στο νούμερο 51 στη λίστα *Australian Singles Chart*.

Επιπλέον το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

## Θέση στα Charts

## Παραπομπές


## Εξωτερικοί σύνδεσμοι
*Οι στίχοι του τραγουδιού  στο MetroLyrics.

Κατηγορία:Τραγούδια του 1970
Κατηγορία:Singles του 1970
Κατηγορία:Singles της Mercury Records
Anyone's Daughter

Το **Anyone's Daughter** είναι τραγούδι του βρετανικού χαρντ ροκ συγκροτήματος Deep Purple, το οποίο συμπεριλήφθηκε στο πέμπτο στούντιο άλμπουμ τους με τίτλο "*[[Fireball (album)|Fireball]]*" και αποτέλεσε το τέταρτο του κομμάτι.

## Ηχογράφηση
Την τελευταία εβδομάδα του Σεπτεμβρίου του 1970, οι Deep Purple μπήκαν στα "De Lane Lea Studios" του Λονδίνου για να ξεκινήσουν τις ηχογραφήσεις του διαδόχου του επιτυχημένου "*[[Deep Purple in Rock]]*". Το μόνο κέρδος από αυτήν την πρώτη προσπάθεια ήταν το "*Anyone's Daughter*", με τον Ρότζερ Γκλόβερ να δηλώνει ότι η σύνθεση του κομματιού πραγματοποιήθηκε ενώ τα μέλη του συγκροτήματος κάθονταν στο στούντιο και ο Ρίτσι Μπλάκμορ ξεκίνησε να παίζει την αρχική μελωδία του τραγουδιού, για να ακολουθήσουν οι υπόλοιποι.

## Σύνθεση
Το τραγούδι είναι τελείως διαφορετικό απ' ό,τι είχαν ηχογραφήσει μέχρι τότε οι Deep Purple, αφού είναι ένα κάντρι κομμάτι με αστείους στίχους από τον Ίαν Γκίλαν, για έναν νέο ο οποίος προσπαθεί να παντρευτεί κοπέλα με κληρονομιά, κάτι που τελικά καταφέρνει μετά από διαδοχικές αποτυχημένες προσπάθειες.

## Σε συναυλίες των Deep Purple
Το συγκεκριμένο κομμάτι συμπεριλήφθηκε στο set list των ζωντανών τους εμφανίσεων στις 24 και 25 Ιουνίου 1971, μαζί με το "*[[Demon's Eye]]*", αλλά η αντίδραση του κοινού ήταν μέτρια και δεν συνέχισαν να το παίζουν ζωντανά, μέχρι την δεύτερη επανένωση της κλασικής σύνθεσης του συγκροτήματος το 1993, όταν και περιόδευαν για την προώθηση του άλμπουμ "*[[The Battle Rages On]]*".

## Σινγκλ κυκλοφορίες
Το "*Anyone's Daughter*" αποτέλεσε την δεύτερη πλευρά του σινγκλ "*[[Fireball (τραγούδι)|Fireball]]*", στην αμερικάνικη έκδοση του. Επίσης, η ζωντανή του εκτέλεση από το "*[[Come Hell or High Water]]*" κυκλοφόρησε σε μορφή CD σινγκλ τον Οκτώβριο του 1994 ως "*Anybody's Daughter*" μαζί με το "*[[Speed King]]*".

## Ζωντανές ηχογραφημένες εκτελέσεις
Ζωντανά ηχογραφημένες εκτελέσεις του "*Anyone's Daughter*" συμπεριλήφθηκαν στους εξής δίσκους:
* *[[Come Hell or High Water]]* (1994)
* *[[Live in Europe 1993]]* (2006)

## Τα μέλη του συγκροτήματος
Το **Anyone's Daughter** ηχογραφήθηκε από τους εξής μουσικούς:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*
* **[[Τζον Λορντ]]** - *πιάνο*

## Άλλα συγκροτήματα
Το όνομα Anyone's Daughter χρησιμοποιήθηκε από ένα γερμανικό progressive rock συγκρότημα το οποίο δημιουργήθηκε στην Στουτγάρδη το 1972. Αρχικά, το συγκρότημα έπαιζε διασκευές σε ροκ συγκροτήματα όπως οι Deep Purple και οι Cream. Οι Anyone's Daughter συνεχίζουν μέχρι σήμερα έχοντας κυκλοφορήσει περισσότερα από δέκα άλμπουμ.

## Παραπομπές


## Πηγές
* Deep Purple 25th Anniversary CD Booklet *1995 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι του Αnyone's Daughter
* Anyone's Daughter chords
* Anyone's Daughter tablature
* Deep Purple Anyone's Daughter - YouTube

Κατηγορία:Τραγούδια των Deep Purple
Κατηγορία:Τραγούδια του 1971
3052 Χέρτσεν

μικρογραφία|Η τροχιά του αστεροειδούς 3052 Χέρτσεν
Ο **Χέρτσεν (Herzen)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1976 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου διανοούμενου του 19ου αιώνα Αλεξάνδρου Χέρτσεν.

## Φυσικά χαρακτηριστικά
Η μέση διάμετρος του Χέρτσεν εκτιμάται σε 15,18 χιλιόμετρα, ενώ το γεωμετρικό άλβεδό του είναι 0,0441. Ο Χέρτσεν περιστρέφεται γύρω από τον εαυτό του μία φορά κάθε 11 ώρες και 36 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χερτσεν
3053 Δρέσδη

Η **Δρέσδη (Dresden)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την ομώνυμη πόλη της Γερμανίας.

Τα φυσικά χαρακτηριστικά της Δρέσδης είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Δρεσδη
Κατηγορία:Δρέσδη
Βασίλι Μπίκοφ

Ο **Βασίλι Μπίκοφ** (λευκορώσικα: *Васі́ль Уладзі́міравіч Бы́каў*, 19 Ιουνίου 1924 – 22 Ιουνίου  2003) ήταν ένας διακεκριμένος Λευκορώσος συγγραφέας καθώς και κοινωνικός ακτιβιστής. Κυριότερο  θέμα της συγγραφής  του αποτέλεσε ο Β’ Παγκόσμιος Πόλεμος και η τραυματική επίδραση του  στους ανθρώπους.

## Βιογραφία
Ο Βασίλι Μπίκοφ γεννήθηκε σε ένα χωριό της Λευκορωσίας, το Μπυτσκί, από φτωχή οικογένεια. Σπούδασε στη Σχολή Καλών Τεχνών στο Μπύτσκι, ενώ το 1942 εντάχθηκε στον Κόκκινο Στρατό. Κατά τη διάρκεια του Β' Παγκοσμίου Πολέμου πολέμησε στο δεύτερο και τρίτο  ουκρανικό μέτωπο, στις περιοχές της Γιουγκοσλαβίας,  Ρουμανίας, Βουλγαρίας, Ουγγαρίας και Αυστρίας, ενώ τραυματίστηκε σοβαρά εις διπλούν. Επίσης, έχει λάβει το βραβείο του Ήρωα της Σοσιαλιστικής Εργασίας, το 1984.

Το συγγραφικό του έργο ξεκίνησε το 1947,  ενώ το 1951 επισήμως. Η θεματολογία του βασίζεται  σε ιστορίες από τον Β' Παγκόσμιο Πόλεμο, αλλά και τους στρατιώτες/ανθρώπους. Αρχικά, ο ασυμβίβαστος τρόπος συγγραφής του, κατηγορήθηκε από τους Σοβιετικούς ότι αμαυρώνει το σύστημά τους, έπειτα, το 1974, βραβεύτηκε με το Κρατικό Βραβείο από την ΕΣΣΔ, για το βιβλίο του *Ζώντας μέχρι την αυγή*. Το 1980 βραβεύτηκε ως ο Εθνικός Συγγραφές της Λευκορωσίας και, τέλος, το 1983 βραβεύτηκε με το Βραβείο Λένιν, για το έργο του "*Το Σημάδι του Προβλήματος*".

Τέλος, τη δεκαετία του 90 μετανάστευε, μεταξύ άλλων, στη Γερμανία, τη Φινλανδία και στην Τσεχία, και το 2003, επιστρέφοντας στην πατρίδα του, πέθανε από καρκίνο στο στομάχι στις 22 Ιουνίου, σε ηλικία 79 ετών. 

## Βιβλιογραφία

* 1960 – "*Crane's Cry*" ("Жураўліны крык")
* 1960 – "*Knight move*" ("Ход канём")
* 1962 – "*Third Rocket*" ("Трэцяя ракета")
* 1964 – "*The Alpine Ballad*" ("Альпійская балада")
* 1965 – "*One Night*" ("Адна ноч")
* 1970 – "*The Ordeal*" ("Сотнікаў")
* 1971 – "*The Obelisk*" ("Абеліск")
* 1973 – "*To Live till Sunrise*" ("Дажыць да світання")
* 1974 – "*Wolf Pack*" ("Воўчая зграя")
* 1975 – "*His Battalion*" ("Яго батальён")
* 1978 – "*To Go and not Return*" ("Пайсці і не вярнуцца")
* 1983 – "*Sign of Misfortune*" ("Знак бяды")
* 1989 – "*In the Fog*" ("У тумане")
* 1997 – "*The Wall*" ("Сцяна")
* 2003 – "*The Long Road Home*" ("Доўгая дарога да дому")

## Παραπομπές



Κατηγορία:Λευκορώσοι συγγραφείς
Κατηγορία:Σοβιετικοί συγγραφείς
Κατηγορία:Νικητές βραβείου Λένιν
BBC Four

Το **BBC Four** είναι ένα Βρετανικό τηλεοπτικό κανάλι, το οποίο ανήκει στο BBC και είναι διαθέσιμο μέσω επίγειας ψηφιακής, δορυφορικής και καλωδιακής τηλεόρασης.

Το κανάλι ξεκίνησε να εκπέμπει στις 2 Μαρτίου 2002, και εξέπεμπε από τις 19:00 μέχρι τις 4:00. Το πρόγραμμα του καναλιού περιλαμβάνει κωμωδίες, δραματικές σειρές, ντοκιμαντέρ, μουσικές εκπομπές και διεθνής ταινίες. Λόγω της άδειας που έχει το κανάλι είναι υποχρεωμένο να μεταδίδει τουλάχιστον 100 ώρες με νέα προγράμματα σχετικά με τις τέχνες και τη μουσική και 20 διεθνείς ταινίες σε πρώτη προβολή κάθε χρόνο.

## Παραπομπές


## Εξωτερικοί σύνδεσμοι
* BBC Four στο BBC Online 

Κατηγορία:British Broadcasting Corporation
Κατηγορία:Βρετανικοί Τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2002
Βαν (Τουρκία)

Το **Βαν** (, , , ) είναι πόλη κατοικημένη κυρίως από Κούρδους και ιστορικά Αρμενική στην επαρχία Βαν της οποίας είναι πρωτεύουσα, στην ανατολική Τουρκία. Σύμφωνα με την απογραφή του 2012, το Βαν έχει 370.190, αν και υπάρχουν εκτιμήσεις ότι ο πληθυσμός της πόλης είναι μεγαλύτερος, ενώ η περιφέρεια του Βαν έχει 472.069 κατοίκους. Το 2014, η περιφέρεια του Βαν χωρίστηκε διοικητικά στο Τούσπα και το Ιπέκιολου. Η πόλη είναι κτισμένη στις ανατολικές όχθες της λίμνης Βαν, σε υψόμετρο 1.730.

Το Βαν ήταν πρωτεύουσα του βασιλείου των Ουραρτού από τον 9ο αιώνα π.Χ. Μετά πέρασε στη κατοχή των Μηδών, των Αχαιμενιδών Περσών, τους βασιλειάδες του Πόντου, ενώ ήταν σημείο διαμάχης ανάμεσα στους Ρωμαίους και τους Σασσανίδες. Μετά τη μάχη του Μαντζικέρτ, το 1071, το Βαν πέρασε στην κατοχή των Σελτζούκων Τούρκων. Το 1548 ενσωματώθηκε στην Οθωμανική Αυτοκρατορία. Κατά τη διάρκεια του Α΄ Παγκοσμίου Πολέμου, οι Ρώσοι κατέλαβαν το Βαν από το 1915 μέχρι το 1917. Το Βαν περέμεινε ένα σημαντικό κέντρο του αρμενικού πολιτισμού μέχρι τη γενοκτονία των Αρμενίων το 1915. Σήμερα, στο Βαν υπάρχει κουρδική πλειονότητα.

## Παραπομπές


## Εξωτερικοί σύνδεσμοι
* 
*  

Κατηγορία:Ασιατικές πόλεις της Τουρκίας
Κατηγορία:Κουρδικοί οικισμοί στην Τουρκία
Κατηγορία:Κέντρα εξόντωσης κατά τη διάρκεια της Αρμενικής Γενοκτονίας
If You Want Blood (You've Got It)

**If You Want Blood You've Got It** είναι ο τίτλος του ζωντανά ηχογραφημένου δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 13 Οκτωβρίου 1978 μέσω της δισκογραφικής εταιρείας "Atlantic Records".
Το άλμπουμ ηχογραφήθηκε κατά την περιοδεία για την προώθηση του "*[[Powerage]]*" και ήταν η τελευταία κυκλοφορία του συγκροτήματος με τον Μπον Σκοτ στα φωνητικά, της οποίας την παραγωγή έκαναν ο Χάρι Βάντα με τον Τζορτζ Γιανγκ.

Η ηχογράφηση πραγματοποιήθηκε στην συναυλία των AC/DC στο "Apollo Theatre" της Γλασκώβης στις 30 Απριλίου 1978. Βιντεοσκοπήσεις της συγκεκριμένης εμφάνισης υπάρχουν στα DVD "*Family Jewels*" και "*Plug Me In*", αν και ολόκληρη η συναυλία δεν κυκλοφόρησε ποτέ σε μία έκδοση.

Το "*If You Want Blood You've Got It*" έφθασε στο # 13 των βρετανικών τσαρτ, ενώ έχει βραβευθεί ως πλατινένιο στις Ηνωμένες Πολιτείες.

## Τραγούδια
1. **Riff Raff** *(A. Young, M. Young, Scott)* - 5:59
2. **Hell Ain't a Bad Place to Be** *(A. Young, M. Young, Scott)* - 4:10
3. **Bad Boy Boogie** *(A. Young, M. Young, Scott)* - 7:29
4. **The Jack** *(A. Young, M. Young, Scott)* - 5:48
5. **Problem Child** *(A. Young, M. Young, Scott)* - 4:40
6. **Whole Lotta Rosie** *(A. Young, M. Young, Scott)* - 4:05
7. **Rock 'n' Roll Damnation** *(A. Young, M. Young, Scott)* - 3:41
8. **High Voltage** *(A. Young, M. Young, Scott)* - 5:05
9. **Let There Be Rock** *(A. Young, M. Young, Scott)* - 8:33
10. **Rocker** *(A. Young, M. Young, Scott)* - 3:24

## Θέσεις τσαρτ

## Βραβεία
***If You Want Blood You've Got It*** *(άλμπουμ)*
Αυστραλία (*ARIA Certification*) : 3 x πλατινένιος 
Ηνωμένες Πολιτείες (*RIAA Certification*) : Πλατινένιος 
Ηνωμένο Βασίλειο (*BPI Certification*) : Χρυσός 
Ελβετία (*IFPI Certification*) : Χρυσός 
Γαλλία (*SNEP Certification*) : Χρυσός 
Γερμανία (*BVMI Certification*) : Πλατινένιος 

## Μέλη των AC/DC
Η σύνθεση του συγκροτήματος κατά τις ηχογραφήσεις του "***If You Want Blood You've Got It***" είχε την εξής μορφή:

* Μπον Σκοτ - κύρια φωνητικά
* Άνγκους Γιανγκ - κιθάρα, φωνητικά
* Μάλκολμ Γιανγκ - κιθάρα, φωνητικά
* Κλιφ Ουίλιαμς - μπάσο
* Φιλ Ραντ - τύμπανα

## Παραπομπές


## Πηγές
* If You Want Blood You've Got It - AC/DC | Songs, Reviews, Credits, Awards | AllMusic
* Prindle Record Reviews - ACDC - Mark's Record Reviews
* 1978 AC/DC Tour Dates

Κατηγορία:Άλμπουμ του 1978
Κατηγορία:Live άλμπουμ των AC/DC
Βαθύλλος

Ο **Βαθύλλος **ήταν Ρωμαίος χορευτής και ερμηνευτής παντομίμας. Ήταν σύγχρονος του αυτοκράτορα Αυγούστου. Γεννήθηκε στην Αλεξάνδρεια και ήταν πρώην δούλος. Είχε για χορηγό τον θρυλικό Γάιο Μαικήνα. Περιγράφεται συχνά μαζί με τον τραγικό ηθοποιό Πυλάδη, αν και ο Βαθύλλος καθαυτού υποδύονταν κωμικούς ρόλους. Ανέπτυξε την τέχνη της ηθοποιίας προσθέτοντας κάποια ερωτικά στοιχεία. Ίδρυσε δική του σχολή και κατόρθωσε να ασκήσει πολιτική επιρροή στη Ρώμη.

## Παραπομπές

Κατηγορία:Ρωμαίοι ηθοποιοί
Όμπρεϊ Μπίρντσλι

Ο **Όμπρεϊ Μπίρντσλι** (*Aubrey Vincent Beardsley*, 21 Αυγούστου 1872 - 16 Μαρτίου 1898) ήταν Άγγλος σκιτσογράφος, εικονογράφος, καρικατουρίστας και ποιητής του 19ου αιώνα.

## Βίος
Γεννήθηκε στις 21 Αυγούστου 1872 στο Μπράιτον. Οι γονείς του ανήκαν στην ανώτερη μεσαία τάξη. Ο Όμπρεϊ μικρός αναγνωρίστηκε ως μουσική ιδιοφυΐα. Η υγεία του, όμως, ήταν εύθραυστη και πάθαινε αιμορραγίες λόγω φυματίωσης. Από μικρός στο σχολείο ζωγράφιζε γελοιογραφίες, με θέμα τους δασκάλους του. Το 1884 γράφτηκε στο "Γραμματικό Σχολείο" αρρένων του Μπρίστολ, και εκεί έγραψε το πρώτο του θεατρικό έργο, το οποίο και σκηνοθέτησε. Παράλληλα δημοσίευσε τις καρικατούρες του στην εφημερίδα του σχολείου. Το 1888 εγκατέλειψε τη σχολή και πήγε στο Λονδίνο, όπου εργάστηκε για να εξασφαλίσει το μεροκάματό του. Το 1892 ξεκίνησε να παρακολουθεί μαθήματα στη Σχολή Καλών Τεχνών του Ουέστμινστερ.

Ακολούθησαν έξι περίπου έτη έντονης δημιουργικής παρουσίας, κυρίως στο χώρο της εικονογράφησης, μεταξύ άλλων και για την παράσταση *Σαλώμη* του Όσκαρ Ουάιλντ, που αποτελεί το γνωστότερο σήμερα έργο του. Είναι διάσημος για τις μαυρόασπρες εικονογραφήσεις του, φιλοτεχνημένες με μελάνι, που συχνά περιστρέφονται γύρω από γκροτέσκα ερωτικά θέματα. Ο Μπίρντσλι, που συνδέθηκε στενά με τα κινήματα του Αισθητικισμού αλλά και της Παρακμής, θεωρείται ο πλέον αμφιλεγόμενος καλλιτέχνης της Αρ Νουβό.

## Παραπομπές


Κατηγορία:Άγγλοι ποιητές
Κατηγορία:Σκιτσογράφοι
Handful of Rain

Το **Handful of Rain** είναι το όγδοο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Αύγουστο του 1994 μέσω της δισκογραφικής εταιρείας "Atlantic Records" σε συνεργασία με την "Warner Music Group". Επανεκδόθηκε το 1997 από την "Edel Music" με επιπλέον κομμάτι την ακουστική εκτέλεση του "*Somewhere in Time/Alone You Breathe*", στις 25 Νοεμβρίου 2002 από την "SPV/Steamhammer" με τη ακουστική εκτέλεση του "*Alone You Breathe*" και την ραδιοφωνική εκδοχή του "*Chance*" και στις 13 Δεκεμβρίου 2011 από την "Ear Music" με τις ακουστικές εκτελέσεις του "*Summer's Rain*" και του "*Believe*".
Η ηχογράφηση του άλμπουμ πραγματοποιήθηκε στα "Morrisound Studios" της Τάμπα, στην Φλόριντα και ένα βίντεο κλιπ γυρίστηκε για το ομώνυμο κομμάτι.
Αυτός ήταν ο πρώτος δίσκος μετά τον θάνατο του Κρις Όλιβα και την επιστροφή του Τζον Όλιβα στο συγκρότημα. Η σκοτεινότητα της μουσικής και των στίχων αντικατοπτρίζει το αίσθημα της απώλειας του Κρις Όλιβα. Ο Στιβ Γουόχολζ δεν έπαιξε στο άλμπουμ και κατά την περιοδεία για την προώθηση του τα τύμπανα ανέλαβε ο Τζεφ Πλέιτ. Ο Τζόνι Λι Μίντλτον συμμετείχε στην περιοδεία αλλά όχι στον δίσκο.

## Τραγούδια
1. **Taunting Cobras** *(J.Oliva)* - 3:21
2. **Handful of Rain** *(J.Oliva)* - 5:01
3. **Chance** *(J.Oliva, O'Neill)* - 7:50
4. **Stare Into the Sun** *(J.Oliva, O'Neill)* - 4:43
5. **Castles Burning** *(J.Oliva)* - 4:39
6. **Visions** *(J.Oliva, C.Oliva)* - 1:25
7. **Watching You Fall** *(J.Oliva)* - 5:20
8. **Nothing's Going On** *(J.Oliva, O'Neill)* - 4:09
9. **Symmetry** *(J.Oliva, O'Neill)* - 5:04
10. **Alone You Breathe** *(J.Oliva, O'Neill)* - 7:30

## Θέσεις τσαρτ
***Handful of Rain*** *(άλμπουμ)*

***Επίσημη κυκλοφορία: [[16 Αυγούστου]] [[1994]]***

## Τα μέλη του συγκροτήματος
Στο booklet του "*Handful of Rain*" αναφερόταν ότι το άλμπουμ ηχογραφήθηκε από τους εξής μουσικούς:
* Ζακ Στίβενς - φωνητικά
* Άλεξ Σκόλνικ - κιθάρα
* Τζόνι Λι Μίντλτον - μπάσο
* Στιβ Γουόχολζ - τύμπανα

Ουσιαστικά ο δίσκος ηχογραφήθηκε με τον Ζακ Στίβενς στα φωνητικά, τον Άλεξ Σκόλνικ στην κιθάρα και τον Τζον Όλιβα να παίζει κιθάρα, μπάσο, πιάνο, τύμπανα, πλήκτρα και να κάνει δεύτερα φωνητικά.

## Παραπομπές


## Πηγές
* Review by Jim Gordon - The Official Savatage Homepage 
* Handful of Rain - Savatage | Songs, Reviews, Credits, Awards | AllMusic
* Savatage - Handful of Rain (album review ) | Sputnikmusic
* Savatage - Handful of Rain - Encyclopaedia Metallum: The Metal Archives
* Savatage - Handful of Rain - Metal Storm

Κατηγορία:Δισκογραφία των Savatage
Κατηγορία:Άλμπουμ του 1994
Κουαρτέτο Λασάλ

Το **Κουαρτέτο Λασάλ** υπήρξε περίφημο μουσικό συγκρότημα κλασικής μουσικής. Ιδρύθηκε το 1946 από τον Βάλτερ Λεβίν και υφίσταντο μέχρι το 1987. Ερμήνευσε και έκανε γνωστά τα έργα των Σένμπεργκ, Μπεργκ, Βέμπερν, καθώς και σύγχρονων μουσουργών κλασικής μουσικής. Για τις αποδώσεις τους διακρίθηκαν με μουσικά βραβεία.

Κατηγορία:Αμερικανικά μουσικά συγκροτήματα
Βαν

Ο όρος **βαν** ή **Βαν** μπορεί να αναφέρεται στο:
* βαν (όχημα), τύπο οχήματος

; Γεωγραφία
* Βαν (Γαλλία) (Vannes), πόλη στη Γαλλία
* Βαν (Τουρκία), πόλη στην ανατολική Τουρκία
* επαρχία Βαν, επαρχία στην Τουρκία
* λίμνη Βαν, λίμνη στην Τουρκία
* Βαν (Τέξας), κωμόπολη στο Τέξας, ΗΠΑ

; Άλλα
* Βαν ΟΚ, γαλλική ποδοσφαιρική ομάδα
* Μέθοδος ΒΑΝ
Ψυχοπομπός

[thumb|right|250px|Ανάγλυφη αττική [λήκυθος: Ο Ερμής συνοδεύει την *[[Μύρινα (μυθολογία)|Μύρινα]]* στον Άδη.]]
**Ψυχοπομπός** ήταν σύμφωνα με τους αρχαίους ο συνοδός της ψυχής στον Άδη. 

Τον τίτλο αυτό έφεραν ο αγγελιοφόρος Ερμής, ο Αγαθοδαίμων και ο Απόλλων στην αρχαία Ελλάδα, καθώς και ο Χάρων και η Εκάτη, αλλά και ο κυνοκέφαλος αιγύπτιος θεός Άνουβις. Στη ρωμαϊκή μυθολογία, τον ρόλο αυτό είχε ο αντίστοιχος θεός του Ερμή, Μερκούριους.

Στην γερμανική μυθολογία συναντάμε τις κόρες Βαλκυρίες που συγκομίζουν τις ψυχές των ηρώων στα πεδία της μάχης για να τις οδηγήσουν στην Βαλχάλλα. 

Οι Κέλτες πίστευαν ότι ο ρήτορας Όγμα είχε την ίδια ιδιότητα, οι Αζτέκοι τον Σολότλ και οι Σλάβοι τη θεότητα Μοράνα. 

Σε αρκετές κουλτούρες οι πνευματιστές και οι σαμάνοι εκτελούν επίσης τον ρόλο του ψυχοπομπού.

## Παραπομπές

Κατηγορία:Μυθολογικά πλάσματα
Κατηγορία:Θεότητες του θανάτου
Κατηγορία:Μυθολογικά αρχέτυπα
Κατηγορία:Άδης
Ειδύλλιο του Ζίγκφριντ

Το ***Ειδύλλιο του Ζίγκφριντ*** (*Siegfried-Idyll*) είναι μουσικό έργο του Ρίχαρντ Βάγκνερ προς τιμή της συζύγου του, Κόζιμα. Είναι συμφωνικό ποίημα γραμμένο για ορχήστρα δωματίου και συγκαταλέγεται στα σημαντικότερα έργα του συνθέτη.

## Ιστορικό
Η σύνθεση διαρκείας περίπου 20' λεπτών δημιουργήθηκε το 1870 με μυστικό τρόπο για να αφιερωθεί στην μητέρα του νεογέννητου Ζίγκφριντ. Ερμηνεύτηκε για πρώτη φορά στις 25 Δεκεμβρίου 1870 σε στενό οικογενειακό περιβάλλον στη βίλλα της οικογένειας στη λίμνη Λουκέρνη. Η μεταγενέστερη όπερα του Βάγκνερ "''Ζίγκφριντ''" (1876) περιέχει τμήματα από το *Ειδύλλιο*.

Κατηγορία:Συμφωνικά ποιήματα
Κατηγορία:Συνθέσεις σε Μι μείζονα
Ζίγκφριντ Βάγκνερ

Ο **Ζίγκφριντ Βάγκνερ** (γερμ. *Siegfried Helferich Richard Wagner, *1869 - 1930) υπήρξε Γερμανός συνθέτης, στιχουργός όπερας και διευθυντής ορχήστρας. Ήταν γιος του επίσης μουσικού Ρίχαρντ Βάγκνερ. Διετέλεσε διευθυντής της όπερας του Μπαιρόιτ από το 1908.

## Παραπομπές


Κατηγορία:Γερμανοί σκηνοθέτες όπερας
Κατηγορία:Γερμανοί συνθέτες κλασικής μουσικής
Ούλριχ Ζβίγγλιος

[thumb|right|Ο Ζβίγγλιος όπως απεικονίσθηκε σε ελαιογραφία του Χανς Άσπερ το έτος του θανάτου του (Μουσείο Τέχνης του [Βίντερτουρ).]]
Ο **Χούλντριχ** ή **Ούλριχ Τσβίνγκλι**, γνωστός με την εξελληνισμένη μορφή του ονόματός του ως **Ζβίγγλιος** (*Huldrych/Ulrich(t) Zwingli*, 1 Ιανουαρίου 1484&nbsp;– 11 Οκτωβρίου 1531) ήταν πρωτοπόρος και ηγέτης του κινήματος που είναι γνωστό ως θρησκευτική Μεταρρύθμιση στην Ελβετία. Γεννημένος σε μία εποχή ανόδου του ελβετικού εθνικισμού, σπούδασε στο Πανεπιστήμιο της Βιέννης και ιδίως στο Πανεπιστήμιο της Βασιλείας, κέντρο του αναγεννησιακού ουμανισμού. Συνέχισε τις ουμανιστικές μελέτες του όσο υπηρετούσε ως βικάριος στο Γκλάρους και αργότερα στο Αϊνζήντελν, όπου επηρεάσθηκε από τα έργα του Εράσμου, τον οποίο επισκέφθηκε.

Το 1518 ο Ζβίγγλιος έγινε εφημέριος στην ενορία Γκροσμύνστερ στη Ζυρίχη, όπου άρχισε να κηρύσσει τις ιδέες του για τη μεταρρύθμιση της Ρωμαιοκαθολικής Εκκλησίας. Στην πρώτη δημόσια ομιλία του, το 1522, επιτέθηκε κατά της νηστείας της Τεσσαρακοστής. Στις δημοσιεύσεις του σημείωνε τη διαφθορά στην εκκλησιαστική ιεραρχία, υπεστήριζε ότι οι κληρικοί έπρεπε να νυμφεύονται και καταδίκαζε την προσκύνηση των εικόνων στους χώρους λατρείας. Το 1524 μετέβαλε την πίστη του για τον Μυστικό Δείπνο, μετά από ένα όνειρό του, όπως ισχυρίσθηκε, και το επόμενο έτος εισήγαγε μία νέα ακολουθία κοινωνίας προς αντικατάσταση της Θείας Λειτουργίας. Από την άλλη πλευρά, ο Ζβίγγλιος συγκρούσθηκε και με τους Αναβαπτιστές, κάτι που οδήγησε στη δίωξή τους.

Η Μεταρρύθμιση εξαπλώθηκε σε άλλα μέρη της Ελβετίας, αλλά αρκετά καντόνια αντιστάθηκαν σε αυτή, προτιμώντας να παραμείνουν ρωμαιοκαθολικά. Ο Ζβίγγλιος συγκρότησε μία συμμαχία των «μεταρρυθμισμένων» καντονίων, η οποία επέφερε τη διαίρεση της Συνομοσπονδίας σε θρησκευτική βάση. Το 1529 ένας πόλεμος ανάμεσα στις δύο πλευρές αποφεύχθηκε την τελευταία στιγμή. Στο μεταξύ, οι ιδέες του Ζβίγγλιου έγιναν γνωστές στον Λούθηρο και άλλους μεταρρυθμιστές. Συναντήθηκαν στη λεγόμενη «Συνάντηση του Μαρβούργου» τον Οκτώβριο του 1529 και, παρότι συμφώνησαν σε πολλά δογματικά σημεία, δεν μπόρεσαν να φθάσουν σε ομοφωνία πάνω στο θέμα της πραγματικής ή όχι παρουσίας του Χριστού στο μυστήριο της Θείας Ευχαριστίας. Το 1531 η συμμαχία του Ζβίγγλιου εφάρμοσε έναν αποτυχημένο αποκλεισμό τροφοδοσίας στα ρωμαιοκαθολικά καντόνια, τα οποία απάντησαν με μία αντεπίθεση σε ώρα που η Ζυρίχη ήταν απροετοίμαστη. Ο Ζβίγγλιος σκοτώθηκε στη μάχη σε ηλικία 47 ετών. Οι απόψεις του συνεχίζουν να επιβιώνουν σήμερα στις καλβινιστικές ομολογίες.

* Ο αστεροειδής **[[7908 Ζβίνγκλι]] (Zwingli)**, που ανακαλύφθηκε στις 26 Μαρτίου 1971, πήρε το όνομά του από τον Ζβίγγλιο στις 8 Δεκεμβρίου 1998.

## Παραπομπές


## Βιβλιογραφία
* .
* .
* .
* .
* .
* .
* .
* .
* , OCLC 820553 .
* .
* .

## Εξωτερικοί σύνδεσμοι

* Ιστοτόπος της Zwingli Association και του περιοδικού-επετηρίδας *Zwingliana* (στη γερμανική)

Κατηγορία:Προτεστάντες θεολόγοι
Κατηγορία:Ελβετοί θεολόγοι
Κατηγορία:Ελβετοί συγγραφείς
Σφηνόλιθος

μικρογραφία|Σφηνόλιθος σε αψίδα κτηρίου, με εμφανές το μεγαλύτερο μέγεθός του καθώς και τον ανάγλυφο διάκοσμο (Γαλλία, 1632)
μικρογραφία|Σφηνόλιθοι στην οροφή του Καθεδρικού Ναού της Βαρκελώνης, Ισπανία
Ο **σφηνόλιθος** είναι κομμάτι από πέτρα, σφηνοειδούς ή τριγωνικού σχήματος, που χρησιμοποιείται ως δομικό υλικό στις κτηριακές κατασκευές, και ειδικότερα στο κορυφαίο μέρος της αψίδας. Κατά την κατασκευή της αψίδας ο σφηνόλιθος τοποθετείται τελευταίος και «κλειδώνει» τα υπόλοιπα κομμάτια στη θέση τους, επιτρέποντας έτσι την ομοιόμορφη κατανομή του βάρους της ίδιας της αψίδας. Η χρήση του είναι κυρίως εμφανής στη ναοδομία και στη γεφυροδομία, τόσο της Δύσης όσο και της Ανατολής, αλλά και σε απλούστερες μορφές αψίδων, όπως αψιδωτά παράθυρα, πύλες, κόγχες κλπ.

Το μέγεθος του σφηνόλιθου είναι συνήθως μεγαλύτερο από τις υπόλοιπες πέτρες και συχνά φέρει ανάγλυφο διάκοσμο, ή και ζωγραφική παράσταση, εραλδικής θεματολογίας ή άλλης. Ο ανάγλυφος διάκοσμος συχνά προεξέχει σημαντικά, ενώ στην αρχική του μορφή δεν είναι παρά μια μεγάλη προεξοχή που χρησιμεύει για την διευκόλυνση της μεταφοράς του· αφού τοποθετηθεί, ο λιθοξόος μπορεί να σχηματίσει τον διάκοσμο σμιλεύοντας την προεξοχή με καλέμι και σφυρί.

Κατηγορία:Αρχιτεκτονική
Γέφυρες

Οι **Γέφυρες** ήταν συνασπισμός φιλελεύθερων ελληνικών κομμάτων με σκοπό τη συμμετοχή στις ευρωεκλογές και στις αυτοδιοικητικές εκλογές του 2014.

## Ιστορικό
Οι Γέφυρες ιδρύθηκαν στις 24 Απριλίου 2014, ύστερα από πρόταση του υποψηφίου για την προεδρία της Ευρωπαϊκής Επιτροπής με τη Συμμαχία Φιλελευθέρων και Δημοκρατών για την Ευρώπη, Γκι Φερχόφσταντ, για την κοινή κάθοδο στις εκλογές των φιλελεύθερων κομμάτων.

Ωστόσο, στον εκλογικό συνασπισμό συμμετείχαν μόνο η Δράση και η Δημιουργία, ξανά!.

Επίσης, αποφασίστηκε η υποστήριξη κοινού συνδυασμού για τις αυτοδιοικητικές εκλογές στην Περιφέρεια Αττικής, με επικεφαλής το Θάνο Τζήμερο.

Στις 12 Μαΐου ανακοινώθηκαν οι υποψήφιοι ευρωβουλευτές και το ψηφοδέλτιο του συνδυασμού «Δημιουργούμε μαζί» για την Περιφέρεια Αττικής, με επικεφαλής τον Θάνο Τζήμερο.

Τελικά, στις ευρωεκλογές ο συνδυασμός συγκέντρωσε το 0,91% της λαϊκής ψήφου, χωρίς να εκλέξει ευρωβουλευτή, ενώ στην Περιφέρεια Αττικής, ο συνδυασμός του Θάνου Τζήμερου, με 2,97% εξέλεξε δύο περιφερειακούς συμβούλους.

Σκοπός του σχηματισμού, μετά τις ευρωεκλογές, ήταν η αναζήτηση ευρύτερων συνεργασιών για την ενοποίηση όλων των μεταρρυθμιστικών δυνάμεων του κέντρου, ώστε να συμμετέχει στις επόμενες εθνικές εκλογές. Ωστόσο, τον Ιανουάριο του 2015, η Δράση αποφάσισε να στηρίξει Το Ποτάμι, ενώ η Δημιουργία, ξανά! δεν συμμετείχε.

Μετά τη διακοπή της συνεργασίας των δύο κομμάτων, το εγχείρημα διαλύθηκε και τυπικά.

## Συμμετέχοντα κόμματα
Τα κόμματα που αποτελούσαν τις Γέφυρες ήταν:

## Αποτελέσματα εκλογών
### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* 
* 

Κατηγορία:Δράση (πολιτικό κόμμα)
Κατηγορία:Δημιουργία (πολιτικό κόμμα)
Κατηγορία:Πρώην πολιτικά κόμματα στην Ελλάδα
Κατηγορία:Συνασπισμοί πολιτικών κομμάτων στην Ελλάδα
Μάιλς Ντέιβις

Ο **Μάιλς Ντιούι Ντέιβις Γ΄** (αγγλ.:*Miles Dewey Davis III*, 26 Μαΐου 1926 - 28 Σεπτεμβρίου 1991) ήταν Aμερικανός τζαζ μουσικός, τρομπετίστας και συνθέτης. Θεωρείται ευρέως ως ένας από τους μουσικούς που άσκησαν σημαντική επίδραση στη μουσική του 20ού αιώνα. Μαζί με τα συγκροτήματα που έπαιξε κατά καιρούς, υπήρξε πρωτοπόρος σε ό,τι αφορά στην ανάπτυξη της μουσικής τζαζ, του bebop, της cool jazz, του hard bop, της modal jazz και της jazz fusion.

## Βιογραφία
Ο Μάιλς μεγάλωσε στο Σεντ Λούι. Ο πατέρας του ήταν οδοντίατρος και η οικογένειά του ήταν εύπορη. Στα 13 του έπιασε στα χέρια του την πρώτη του τρομπέτα. Στο βιβλίο του ο Μάιλς περιγράφει τα έντονα συναισθήματα που έζησε εκείνη τη στιγμή. Η δεξιοτεχνία του στο όργανο αναπτύχθηκε ταχύτατα και το μουσικό του στυλ επηρεάστηκε από μουσικούς όπως οι Κλάρκ Τέρυ, Τσάρλι Πάρκερ, Μπίλυ Έκστάην αλλά κυρίως, τον Ντίζη Γκιλέσπι. Η συναυλία του ντήζι στο Σεντ Λούι, όταν ο Μάιλς ήταν 15 χρονών ήταν μια μουσική αποκάλυψη για τον μικρό Μάιλς. Έκτοτε το μόνο που τον ενδιέφερε ήταν να πάει στη Νέα Υόρκη και να παίξει τζαζ. Στα 18 του βρίσκοταν ήδη εκεί.

Το 1950 ο Μάιλς Ντέιβις εξέδωσε τον δίσκο Μπερθ οφ Κούλ, ο οποίος εισήγαγε ένα νέο έιδος τζαζ και διαφοροποιήθηκε από το χαρντ μποπ. Το 1969 εξέδωσε τον δίσκο ορόσημο Μπήτσες Μπρου, επηρεασμένος από την μουσική των Τζέημς Μπράουν, Τζίμι Χέντριξ και Σλάι εντ δα Φάμιλυ Στόουν. Μέχρι και την χρονιά του θανάτου του το 1991, συνέχισε να αναδεικνύει μουσικά ταλέντα και να εφευρίσκει νέα μουσικά είδη. Μάλιστα, το 1991 εξέδωσε το Ντου Μπαπ, που συνδύασε την τρομπέτα του με χιπ χοπ.

Ο Μάιλς Ντέιβις πέρασε στην Rock and Roll Hall of Fame το 2006. ως  "μία από τις μορφές κλειδιά στην ιστορία της τζαζ". Στις 7 Οκτωβρίου, 2008, το άλμπουμ του 1959 *[[Kind of Blue]]* έλαβε το τέταρτο πλατινένιο βραβείο της Recording Industry Association of America (RIAA), για τέσσερα εκατομμύρια πωλήσεις στις Η.Π.Α. Στις 15 Δεκεμβρίου, 2009, ο Οίκος των Αντιπροσώπων πέρασε συμβολικό ψήφισμα αναγνώρισης του άλμπουμ *Kind of Blue*, "τιμώντας το κορυφαίο έργο και επιβεβαιώνοντας την τζαζ ως εθνικό θησαυρό"

## Δισκογραφία

## Φιλμογραφία


 Μόνο ένα τραγούδι είναι σύνθεση του Μάιλς Ντέιβις σε συνεργασία με τον Μάρκους Μίλερ ("Theme For Augustine").
 Το soundtrack είναι σύνθεση του Μάιλς Ντέιβις σε συνεργασία με τον Μισέλ Λεγκράν.


## Παραπομπές


## Εξωτερικοί σύνδεσμοι

*
* Miles Davis&nbsp;– official Sony Music website
*
* 
*Miles Davis στο *Find A Grave*

Κατηγορία:Αμερικανοί μουσικοί
Κατηγορία:Βραβευμένοι με Grammy
Εθνικό Μέτωπο

Με την ονομασία **Εθνικό Μέτωπο** μπορεί να αναφέρονται τα πολιτικά κόμματα:

* Εθνικό Μέτωπο (Βρετανία), πολιτικό κόμμα του Ηνωμένου Βασιλείου.
* Εθνικό Μέτωπο (Ελλάδα), πολιτικό κόμμα της Ελλάδας.
* Εθνικό Μέτωπο (Γαλλία), πολιτικό κόμμα της Γαλλίας.
3054 Στρουγκατσκία

Η **Στρουγκατσκία (Strugatskia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή των Σοβιετικών συγγραφέων επιστημονικής φαντασίας αδελφών Στρουγκάτσκι.

## Φυσικά χαρακτηριστικά
Η μέση διάμετρος της Στρουγκατσκίας εκτιμάται σε 25,14 χιλιόμετρα, ενώ το γεωμετρικό άλβεδό της είναι 0,0845 ± 0,012.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Στρουγκατσκια
Εθνικό Κομιτάτο

Με το όνομα **Εθνικό Κομιτάτο** υπήρχαν οι:

*Εθνικόν Κομιτάτον 1862-1866, ελληνική πολιτική παράταξη του Επαμεινώνδα Δεληγιώργη η οποία μεταλλάχθηκε σε «Κόμμα Δεληγιώργη» το 1866
*Εθνικό Κομιτάτο (Κατοχή) 1942-1944, αντιστασιακή οργάνωση κατά τη διάρκεια της Κατοχής της Ελλάδας από τις δυνάμεις του Άξονα, κατά τον Β΄ Παγκόσμιο Πόλεμο, συνέχεια της αντιστασιακής οργάνωσης Εθνικό Κομιτάτο Νέων 1941-1942
Ραν

Με το όνομα **Ραν** είναι γνωστά τα:

*Ραν (θεά)
*Ρ.Α.Ν. αντιστασιακή οργάνωση
*''Ραν'' (ταινία)
Μασγίντ αλ-Χαράμ

thumb|250px|
Το **Μασγίντ αλ-Χαράμ** (αραβικά:  المسجد الحرام, *Το Ιερό Τέμενος* ή *το Μεγάλο Τέμενος*), γνωστό και ως το **Μεγάλο Τζαμί της Μέκκας**, βρίσκεται στη Μέκκα, Σαουδική Αραβία. Είναι το μεγαλύτερο τζαμί στο κόσμο και περιβάλλει ένα από τα πιο ιερά σημεία του Ισλάμ, την Κάαμπα. Οι μουσουλμάνοι κατά τη διάρκεια του σαλάτ (προσευχής) στρέφονται προς την κατεύθυνση της Κάαμπα. Ο ένας από τους πυλώνες του Ισλάμ ορίζει ότι ο μουσουλμάνος πρέπει να πραγματοποιήσει μια φορά στη ζωή του το προσκύνημα στη Μέκκα (χατζ) και αν είναι δυνατό να περιφερθούν γύρω από τη Κάαμπα (ταγουάφ).

Το σημερινό κτίριο καλύπτει έκταση εμβαδού 356.800 τετραγωνικών μέτρων (356,8 στρέμματα), συμπεριλαμβανομένων εσωτερικών και εξωτερικών χώρων προσευχής και μπορεί να φιλοξενήσει μέχρι 2 εκατομμύρια προσκυνητές κατά τη περίοδο του Χατζ, μια από τις μεγαλύτερες ετήσιες συναθροίσεις ανθρώπων στο κόσμο. Σε αντίθεση με πολλά άλλα τζαμιά, άντρες και γυναίκες προσεύχονται μαζί στο Μασγίντ αλ-Χαράμ.

## Παραπομπές


## Εξωτερικοί σύνδεσμοι
*
Τέμενος του Προφήτη

Το **Τέμενος του Προφήτη** ή **Μασγίντ αλ-Ναμπαουί** (αραβικά: المسجد النبوي) είναι μουσουλμανικό τέμενος στη Μεδίνα το οποίο κατασκευάστηκε από το προφήτη του Ισλάμ Μωάμεθ. Είναι το δεύτερο πιο ιερό τέμενος για το Ισλάμ (το πρώτο είναι το Μασγίντ αλ-Χαράμ στη Μέκκα). Είναι το δεύτερο τζαμί το οποίο κατασκευάστηκε και είναι ένα από τα μεγαλύτερα στον κόσμο. Μετά την επέκτασή του επί βασιλείας του Ουαλίντ Α' (705-715) περιλαμβάνει επίσης τον τελευταίο τόπο ανάπαυσης του Μωάμεθ, καθώς και των μουσουλμάνων ηγετών Αμπού Μπακρ και Ουμάρ.

Αρχικά, ο χώρος ήταν δίπλα στην οικία του Μωάμεθ, ο οποίος εγκαταστάθηκε εκεί μετά την εγίρα (μετανάστευση) στη Μεδίνα το 622 και συμμετείχε στο έργο της οικοδόμησης. Το αρχικό τζαμί ήταν ανοικτό. Το βασικό σχέδιο του κτιρίου έχει υιοθετηθεί από κτίρια τζαμιών σε όλο τον κόσμο. Το τεμένος ήταν επίσης κοινοτικό κέντρο, δικαστήριο και θρησκευτικό σχολείο. Υπήρχε μια ανυψωμένη εξέδρα για όσους δίδασκαν το κοράνι. Μετέπειτα μουσουλμάνοι ηγέτες το επέκτειναν και το διακόσμησαν. Το 1909 έγινε το πρώτο μέρος στην αραβική χερσόνησο το οποίο απέκτησε ηλεκτρικό φωτισμό.

Ένα από τα πιο αξιοσημείωτα χαρακτηριστικά του χώρου είναι ο Πράσινος Θόλος στη νοτιοανατολική γωνία του τεμένους, αρχικά κατοικία της Αϊσά, συζύγου του Προφήτη, όπου σήμερα βρίσκεται ο τάφος του Μωάμεθ. Το 1279 πάνω από τον τάφο κατασκευάστηκε ένας ξύλινος θόλος, ο οποίος στη συνέχεια ξαναχτίστηκε και ανακαινίστηκε πολλές φορές στα τέλη του 15ου αιώνα και μία φορά το 1817. Ο θόλος στη συνέχεια βάφτηκε πράσινος το 1837 και στη συνέχεια έγινε γνωστός ως ο "Πράσινος Θόλος".

Το τέμενος βρίσκεται εκεί όπου παραδοσιακά βρισκόταν το κέντρο της Μεδίνα, και σε μικρή απόσταση βρίσκονται πολλά ξενοδοχεία και παλαιές αγορές. Είναι μείζων τόπος προσκυνήματος. Πολλοί προσκυνητές που πραγματοποιούν το χατζ πηγαίνουν στη Μεδίνα για να επισκευθούν το τέμενος, εξαιτίας της σχέσης του με τη ζωή του Μωάμεθ.

## Παραπομπές


Κατηγορία:Τζαμιά στη Σαουδική Αραβία
Τζον Μπους

Ο **Τζον Μπους** (*αγγλ. "John Bush"*, 24 Αυγούστου 1963) είναι Αμερικάνος τραγουδιστής του χέβι μέταλ συγκροτήματος Armored Saint, ενώ στο παρελθόν είχε αναλάβει τα φωνητικά των Anthrax για πάνω από δέκα χρόνια.

## Βιογραφία
Ο Μπους γεννήθηκε το 1963 στο Λος Άντζελες.

Η μουσική του καριέρα ξεκίνησε όταν βρισκόταν σε ηλικία 19 ετών και δημιούργησε τους Armored Saint μαζί με τους κιθαρίστες Ντέιβιντ Πρίτσαρντ και Φιλ Σάντοβαλ, τον μπασίστα Μάικ Ζάπουτιλ και το ντράμερ Γκόνζο Σάντοβαλ. Την ίδια περίοδο του προτάθηκε να αναλάβει τα φωνητικά στους Metallica, αλλά αρνήθηκε λόγω της φιλικής σχέσης που είχε με τα υπόλοιπα μέλη των Armored Saint. Μαζί τους, κυκλοφόρησε τέσσερα στούντιο άλμπουμ, ένα ζωντανά ηχογραφημένο άλμπουμ και ένα ΕΡ.

Το 1992 αποχώρησε από το συγκρότημα για να αντικαταστήσει τον Τζόι Μπελαντόνα στους Anthrax και οι Armored Saint διαλύθηκαν. Με τους Anthrax, ο Μπους ηχογράφησε το "*[[Sound of White Noise]]*" το 1993, το οποίο σκαρφάλωσε στο Top-10 του Billboard και έγινε χρυσό. Ακολούθησαν τρία, λιγότερο επιτυχημένα άλμπουμ ("*[[Stomp 442]]*" το 1995, "*[[Volume 8: The Threat Is Real]]*" το 1998 και "*[[We've Come for you All]]*" το 2003), με τον Μπους να αποχωρεί μετά την επανηχογράφηση επιτυχιών του συγκροτήματος από την πρώτη του εποχή, για την συλλογή "*[[The Greater of Two Evils]]*", το 2004.

Παράλληλα, με την δραστηριότητα του με τους Anthrax, ο Μπους  επανήλθε στο προσκήνιο με τους Armored Saint οι οποίοι επανενώθηκαν το 1999, ηχογραφώντας το "*[[Revelation (άλμπουμ των Armored Saint)|Revelation]]*" την επόμενη χρονιά, ακολουθούμενο από μία σύντομη περιοδεία.
Στις αρχές του 2005, οι Anthrax ανακοίνωσαν την επανένωση της σύνθεσης τους με τον Μπελαντόνα στα φωνητικά, χωρίς να αποκλείουν μελλοντική συνεργασία και πάλι με τον Μπους. Στις αρχές του 2007, ο Μπελαντόνα αποχώρησε και πάλι και οι φήμες για επιστροφή του Μπους αναζωπυρώθηκαν, αλλά τελικά τα φωνητικά του συγκροτήματος ανέλαβε ο Νταν Νέλσον.

Τον Αύγουστο του 2009, ο Μπους επέστρεψε τελικά στους Anthrax για μία ζωντανή εμφάνιση στο "Sonisphere festival" της Αγγλίας, ενώ ακολούθησαν έξι ακόμη εμφανίσεις, στο "Loud Park Festival" τον Οκτώβριο του 2009 και μερικές συναυλίες για την αυστραλιανή "Soundwave tour", τον Φεβρουάριο του 2010. Ο Μπους αρνήθηκε να γίνει επίσημο μέλος των Anthrax και πάλι, με αποτέλεσμα να επανενταχθεί στο συγκρότημα ο Μπελαντόνα.

Το 2010, οι Armored Saint κυκλοφόρησαν το έκτο στούντιο άλμπουμ τους με τίτλο "*[[La Raza]]*", μετά από εννέα χρόνια απραξίας.

## Δισκογραφία

## Εξωτερικοί σύνδεσμοι
* Επίσημη ιστοσελίδα των Armored Saint
* Επίσημη ιστοσελίδα των Anthrax

## Πηγές
* John Bush | Credits | AllMusic
* John Bush - Encyclopaedia Metallum: The Metal Archives
* John Bush Discography and Music at CD Universe

Κατηγορία:Αμερικανοί τραγουδιστές
Κατηγορία:Ροκ μουσικοί
Κατηγορία:Μέλη των Anthrax
Πάπας Στέφανος Ζ΄

Ο **Πάπας Στέφανος Ζ΄** (*Papa Stefano VII*, ... - 15 Μαρτίου 931) ήταν Πάπας από το Φεβρουάριο του 929 μέχρι το θάνατό του στις 15 Μαρτίου του 931. Τον είχε διαλέξει η Μαροζία, ηγετική φυσιογνωμία της πορνοκρατίας.

Ο Στέφανος ήταν Ρωμαίος πολίτης εκ γενετής. Ο πατέρας του λεγόταν Θεοδεμούνδος και ίσως να ήταν μέλος της ευγενικής οικογένειας των Γαβριηλίων. Τον διάλεξε η Μαροζία, των Κομήτων του Τούσκουλου, για να γεμίσει το κενό από το θάνατο του Λέοντα ΣΤ΄, μέχρι την ενηλικίωση του γιου της Ιωάννη. Πριν την "εκλογή" του, ο Στέφανος ήταν καρδινάλιος της Βασιλικής της Αγίας Αναστασίας στη Ρώμη. 

Λίγα είναι γνωστά για τη θητεία του Στέφανου. Κατά τη διάρκεια των δύο ετών που διετέλεσε Ποντίφικας, ο Στέφανος αναγνώρισε τα προνόμια μερικών τόπων λατρείας στη Γαλλία και την Ιταλία. Ως αντάλλαγμα που τον βοήθησε να απαλλαγεί από τις πιέσεις του Ούγου της Προβηγκίας, ο Στέφανος διόρισε τον συγγενή του, Κάντε ντε Γκαμπριέλι παπικό κυβερνήτη του Γκούμπιο και διοικητή ορισμένων φρουρίων στρατηγικής σημασίας. Ο Στέφανος είναι επίσης γνωστός για τη σοβαρότητα με την οποία αντιμετόπιζε ιερείς χαλαρής ηθικής. Επιπλέον, σύμφωνα με μία εχθρική Ελληνική πηγή του 12ου αιώνα, ήταν ο πρώτος Πάπας που κυκλοφορούσε εντελώς ξυρισμένος κατά τη διάρκεια της θητείας του.

Πέθανε γύρω στις 15 Μαρτίου του 931 και τον διαδέχθηκε ο γιος της Μαροζίας, Ιωάννης ΙΑ΄.

## Παραπομπές
* Mann, Horace K., *The Lives of the Popes in the Early Middle Ages, Vol. IV: The Popes in the Days of Feudal Anarchy, 891-999* (1910)
* 



## Εξωτερικοί σύνδεσμοι
* Stephen VII

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 10ου αιώνα
Σαρτρ (πόλη)

Η **Σαρτρ** () είναι πόλη και κοινότητα της διοικητικής περιοχής Σαντρ-Βαλ ντε Λουάρ στη βορειοκεντρική Γαλλία, πρωτεύουσα του νομού Ερ-ε-Λουάρ. Η κοινότητα σύμφωνα με την απογραφή του 2011 είχε 39.273 κατοίκους, ενώ η αστική περιοχή της Σαρτρ είχε το 2008 133.423 κατοίκους. Η πόλη βρίσκεται 95 χιλιόμετρα νοτιοδυτικά του Παρισιού, στις όχθες του ποταμού Ερ, στην εύφορη περιοχή Μπως («ο σιτοβολώνας της Γαλλίας»), της οποίας αποτελεί εμπορικό κέντρο. 

Η Σαρτρ ήταν το κύριο κέντρο του γαλατικού φύλου των Καρνούτων. Η πόλη πέρασε στην κατοχή των Ρωμαίων με τις εκστρατείες του Ιούλιου Καίσαρα τον 1ο αιώνα π.Χ. Κατά τη διάρκεια του Μεσαίωνα έγινε έδρα κομητείας. Το 1286 πωλήθηκε στο βασίλειο της Γαλλίας. Από το 1417 μέχρι το 1432 την κατείχαν οι Άγγλοι. Το 1528 η κομητεία έγινε δουκάτο.

Η Σαρτρ είναι γνωστή κυρίως για τον γοτθικό καθεδρικό ναό της, ο οποίος είναι Μνημείο Παγκόσμιας Κληρονομιάς από το 1979. Άλλοι γνωστοί ναοί στη Σαρτρ είναι οι εκκλησίες του Αγίου Πέτρου, του Αγίου Ανδρέα και του Αγίου Αινιάν.

## Παραπομπές



Κατηγορία:Πόλεις του Κέντρου
Αρίλλας Κέρκυρας

Υπάρχουν δυο οικισμοί στην Κέρκυρα με το όνομα Αρίλλας:

*Αρίλλας Καββαδάδων Κέρκυρας, της τοπικής κοινότητας Καββαδάδων, της δημοτικής ενότητας Αγίου Γεωργίου του Δήμου Κέρκυρας
*Αρίλλας Μαγουλάδων Κέρκυρας, της τοπικής κοινότητας Μαγουλάδων, της δημοτικής ενότητας Εσπερίων του Δήμου Κέρκυρας
Λεόν (Ισπανία)

To **Λεόν** (ισπανικά: *León*, στη τοπική διάλεκτο: *Llión*, Γιόν, εξελληνισμένα: Λεώνη) είναι πόλη στη βόρεια Ισπανία, πρωτεύουσα της επαρχίας του Λεόν, στην αυτόνομη κοινότητα Καστίλλη και Λεόν. Σύμφωνα με στοιχεία του 2013, το Λεόν έχει 130.601 κατοίκους και είναι η μεγαλύτερη στην επαρχία. Η πόλη είναι κτισμένη στο κεντρικό ιβηρικό οροπέδιο, σε υψόμετρο 840 μέτρων, στη συμβολή των ποταμών Μπερνέσγα και Τορίο. Βρίσκεται στη Διαδρομή του Αγίου Ιακώβου.

Η πόλη ιδρύθηκε ως τόπος στρατοπέδευσης της 7ης ρωμαϊκής λεγεώνας περίπου το 74 μ.Χ.. Μετά την φυγή μέρους του πληθυσμού κατά τη διάρκεια της κατάκτησης της χερσονήσου από τους Ομεϋάδες, το Λεόν άκμασε ξανά όταν έγινε τμήμα του Βασιλείου της Αστούριας το 850. Το 910, το Λεόν έγινε πρωτεύουσα του βασιλείου του Λεόν και πήρε ενεργό μέρος στην ανακατάκτηση της χερσονήσου και έγινε ένα από τα κύρια βασίλεια της χερσονήσου. Το 1188 η πόλη φιλοξένησε υπό τη βασιλεία του Αλφόνσου Θ΄ το πρώτο κοινοβούλιο στην ευρωπαϊκή ιστορία. Η σημασία της πόλης άρχισε να μειώνεται προς τα τέλη του Μεσαίωνα, εν μέρει εξαιτίας της ένωσης του βασιλείου του Λεόν και το Στέμμα της Καστίλης το 1301. Η οικονομική ζωή της πόλης παρήκμασε τον 16ο αιώνα.

Ύστερα από μία περίοδο κατά την οποία η πόλη ήταν στην αφάνεια, το Λεόν ήταν μια από τις πρώτες πόλεις που εξεγέρθηκε κατά τη διάρκεια του πολέμου της Ισπανικής ανεξαρτησίας και μερικά χρόνια αργότερα, το 1833, έγινε πρωτεύουσα επαρχίας. Στο τέλος του 19ου και 20ού αιώνα έλαβε χώρα η αστική επέκταση, που επιταχύνθηκε σημαντικά, όταν η πόλη έγινε σημαντικός συγκοινωνιακός κόμβος στα βορειοδυτικά εξαιτίας των ορυχείων άνθρακα και της άφιξης του σιδηροδρόμου.

Κάποια από τα πιο εξέχοντα ιστορικά κτίρια της πόλης είναι ο καθεδρικός ναός, που είναι το καλύτερο δείγμα γαλλικού στυλ κλασικής γοτθικής αρχιτεκτονικής στην Ισπανία· η Βασιλική του Σαν Ισίδορο, μία από τις σημαντικότερος ρομανικές εκκλησίες στην Ισπανία· και τόπος ταφής των μεσαιωνικών μοναρχών του Λεόν, το μοναστήρι του Σαν Μάρκος και η Κάσα Μποτίνες, μία μοντερνιστική δημιουργία του Αντόνι Γκαουντί. Ένα αξιοσημείωτο παράδειγμα μοντέρνας αρχιτεκτονικής είναι το Μουσείο Σύγχρονης Τέχνης ή MUSAC.

## Παραπομπές


## Εξωτερικοί σύνδεσμοι
* 
* ιστοσελίδα του δήμου του Λεόν

Κατηγορία:Καστίλη και Λεόν
Κατηγορία:Πόλεις της Ισπανίας
Aram MP3

Ο **Αράμ MP3** (αρμενικά: *Արամ Mp3*, 5 Απριλίου 1984) είναι Αρμένιος τραγουδιστής-τραγουδοποιός και ηθοποιός. Εκπροσώπησε την Αρμενία στον Διαγωνισμό Τραγουδιού Eurovision 2014, που πραγματοποιήθηκε στην Κοπεγχάγη, Δανία, με το τραγούδι "Not Alone". Διαγωνίστηκε στον πρωτο ημιτελικό και μάλιστα ήταν ο πρώτος που εμφανίστηκε στη σκηνή. Στη συνέχεια προκρίθηκε στον τελικό όπου ερμήνευσε το τραγούδι του στην 7η θέση και κατέκτησε την 4η θέση με 174 βαθμούς.

## Παραπομπές


## Εξωτερικοί σύνδεσμοι
* 

Κατηγορία:Αρμένιοι τραγουδιστές
Κατηγορία:Αρμένιοι καλλιτέχνες
Κατηγορία:Συμμετέχοντες στο διαγωνισμό τραγουδιού Eurovision με την Αρμενία
Κατηγορία:Διαγωνισμός Τραγουδιού Eurovision 2014
Κατηγορία:Συμμετέχοντες στη Eurovision
Μάρκους Έρικσον

Ο **Μάρκους Έρικσον** (Σουηδ:Marcus Ericsson, γενν. στην Κούμλα της Σουηδίας στις 2 Σεπτεμβρίου του 1990), είναι Σουηδός οδηγός αγώνων, ο οποίος το 2014 εντάχθηκε στη Φόρμουλα 1 με την Κέιτερχαμ Φόρμουλα 1. Είναι ο πρώτος Σουηδός που μετέχει στο συγκεκριμένο Πρωτάθλημα μετά το 1991.  Το 2022 κατέκτησε το Ράλι Ιντιανάπολις 500.

## Σύντομο βιογραφικό
Γεννήθηκε στην Κούμλα στις 2 Σεπτεμβρίου του 1990. Το ντεμπούτο του στους αγώνες των μηχανοκίνητων σπορ το έκανε το 2007 και συγκεκριμένα στη Βρετανική Φόρμουλα BMW όπου πήρε τον τίτλο με την ομάδα Φόρτεκ Μότορσπορτ. Στη συνέχεια εντάχθηκε στη Βρετανική Φόρμουλα 3 και αφού τερμάτισε σαν ένας από τους κορυφαίους ρούκι σ' αυτήν την κατηγορία, ο Έρικσον έστρεψε την προσοχή του στην Ιαπωνική Φόρμουλα 3, όπου κέρδισε το Πρωτάθλημα από τον πρώτο χρόνο συμμετοχής του. Το 2010 πήγε στο GP2 series. Το 2014 πήγε  στην  Chaterham 
όπου δεν οδηγούσε καλά κι έφυγε. Είχε teammate τον Γιαπωνέζο οδηγό  Καμούι Κομπαγιάσι. Το 2015 πήγε στην Sauber και οδήγησε καλά αφού ή ομάδα πήρε συνολικά 36 βαθμούς και μάλιστα είχε teammate τον Βραζιλιάνο οδηγό Φελίπε Νασρ.

Τον Μάιο του 2022 κέρδισε το Indianapolis 500 και έγινε ο δεύτερος Σουηδός που πέτυχε κάτι τέτοιο, μετά τον Κένι Μπρακ το 1999.

## Παραπομπές


## Εξωτερικοί σύνδεσμοι
* 

Κατηγορία:Σουηδοί οδηγοί Φόρμουλα 1
Αδελφοί Σισμάνογλου

Οι αδελφοί **Κωνσταντίνος** και **Αναστάσιος Σισμάνογλου** ήταν Έλληνες επιχειρηματίες και ευεργέτες.

Ασχολήθηκαν από νωρίς με τις τραπεζικές επιχειρήσεις του πατέρα τους, του μεγαλοεπιχειρηματία και ευργέτη Ιωάννη Σισμάνογλου. Μετά τον Ελληνοτουρκικό Πόλεμο του 1897 έφυγαν από την Κωνσταντινούπολη και πήγαν στο Παρίσι όπου ίδρυσαν χρηματιστηριακό γραφείο. Αργότερα, όταν ξέσπασε ο Α' Παγκόσμιος Πόλεμος, εγκαταστάθηκαν στην Αθήνα.

Τα δύο αδέρφια είχαν κληρονομήσει από τον πατέρα τους μια τεράστια περιουσία την οποία κατάφεραν να μεγαλώσουν κι άλλο με τις επιχειρηματικές τους δραστηριότητες. Έτσι μπόρεσαν να κάνουν μεγάλες δωρεές σε διάφορα μέρη της Ελλάδας αλλά και στο εξωτερικό. Όσο ζούσαν στη γαλλική πρωτεύουσα βοηθούσαν οικονομικά Έλληνες φοιτητές. Είχαν δώσει 4.000 χρυσές λίρες για την ίδρυση Ελληνικού Γυμνασίου στην Άγκυρα, αλλά τα σχέδιά τους δεν υλοποιήθηκαν, λόγω της Μικρασιατικής Καταστροφής. Όταν, μετά την καταστροφή, ήρθαν οι πρόσφυγες στην Ελλάδα, δώρισαν ένα κτήμα που διέθεταν στην Καβάλα προκειμένου να εγκατασταθούν εκεί 300 οικογένειες προσφύγων.

Στα μέσα της δεκαετίας του ’20, όταν χιλιάδες άνθρωποι πέθαιναν από φυματίωση (μεταξύ αυτών και μέλη της οικογένειας Σισμάνογλου) ο Κωνσταντίνος και ο Αναστάσιος Σισμάνογλου αποφάσισαν να ιδρύσουν ένα μεγάλο σανατόριο για την περίθαλψη των ασθενών και την καταπολέμησή της ασθένειας. Το 1936, και ενώ στο μεταξύ είχε πεθάνει από τη φυματίωση και ο Αναστάσιος Σισμάνογλου, θεμελιώθηκε στα Μελίσσια Αττικής το «*Φυματολογικόν Ινστιτούτον Ιωάννου Α. Σισμάνογλου και του Οίκου αυτού*» (βλ. Σισμανόγλειο Νοσοκομείο). Την ίδια χρονιά ο Κωνσταντίνος Σισμάνογλου ίδρυσε στην Κομοτηνή το *Σισμανόγλειον Γενικόν Νοσοκομείον*.

Ο Κωνσταντίνος Σισμάνογλου (23 Μαΐου 1857, Χαλκηδόνα, Κωνσταντινούπολη - 26 Ιουνίου 1951, Αθήνα) είχε τιμηθεί με τον Ταξιάρχη του Τάγματος του Σωτήρος.

## Πηγές
* Εγκυκλοπαίδεια Πάπυρος Λαρούς Μπριτάννικα, τ.46

## Παραπομπές


Κατηγορία:Έλληνες επιχειρηματίες
Κατηγορία:Έλληνες ευεργέτες
Κατηγορία:Ταξιάρχης του Τάγματος του Σωτήρος
Live at Budokan (άλμπουμ του Ozzy)

**Live at Budokan** είναι ο τίτλος του ζωντανά ηχογραφημένου δίσκου του βρετανού τραγουδιστή της χέβι μέταλ μουσικής Ozzy Osbourne. Η ίδια συναυλία κυκλοφόρησε σε μορφή DVD με επιπλέον κομμάτι το "*Suicide Solution*" και μεγαλύτερη διάρκεια σε μερικά από τα κομμάτια.

Η ηχογράφηση πραγματοποιήθηκε στα πλαίσια της περιοδείας για την προώθηση του δίσκου "*[[Down to Earth (άλμπουμ του Ozzy)|Down to Earth]]*" και λίγους μήνες αργότερα ο καλλιτέχνης εμφανίστηκε στο Χρυσό Ιωβηλαίο της βασίλισσας Ελισάβετ στα Ανάκτορα του Μπάκιγχαμ. Την επόμενη χρονιά, ο Τζέισον Νιούστεντ αντικατέστησε τον Ρόμπερτ Τρουτζίλο, ο οποίος πήρε την θέση του στους Metallica.

Το άλμπουμ μπήκε στο Top-100 του Billboard, ενώ το DVD βραβεύθηκε ως χρυσό σε Ηνωμένες Πολιτείες και Μεγάλη Βρετανία.

## Τραγούδια
1. **I Don't Know** *(Osbourne, Rhoads, Daisley)* - 5:51
2. **That I Never Had** *(Osbourne, Holmes, Trujillo, Frederiksen)* - 4:12
3. **Believer** *(Osbourne, Rhoads, Daisley, Kerslake)* - 4:56
4. **Junkie** *(Osbourne, Holmes, Trujillo, Frederiksen)* - 4:16
5. **Mr. Crowley** *(Osbourne, Rhoads, Daisley)* - 6:44
6. **Gets Me Through** *(Osbourne, Palmer)* - 4:15
7. **No More Tears** *(Osbourne, Wylde, Castillo, Inez, Purdell)* - 7:13
8. **I Don't Want to Change the World** *(Osbourne, Wylde, Castillo, Kilmister)* - 4:14
9. **Road to Nowhere** *(Osbourne, Wylde, Castillo)* - 5:52
10. **[[Crazy Train]]** *(Osbourne, Rhoads, Daisley)* - 5:56
11. **Mama, I'm Coming Home** *(Osbourne, Wylde, Kilmister)* - 4:37
12. **Bark at the Moon** *(Osbourne)* - 4:29
13. **Paranoid** *(Osbourne, Iommi, Butler, Ward)* - 3:49

## Θέσεις τσαρτ
***Live at Budokan*** *(άλμπουμ)*

***Επίσημη κυκλοφορία: [[25 Ιουνίου]] [[2002]]***

## Βραβεία
***Live at Budokan*** *(DVD)*
Ηνωμένες Πολιτείες (*RIAA Certification*): Χρυσός 
Ηνωμένο Βασίλειο (*BPI Certification*): Χρυσός 

## Τα μέλη του συγκροτήματος
Το **Live at Budokan** ηχογραφήθηκε από τους εξής μουσικούς:
* **[[Όζι Όσμπορν]]** - *φωνητικά*
* **[[Ζακ Γουάιλντ]]** - *κιθάρα*
* **[[Ρόμπερτ Τρουχίγιο]]** - *μπάσο*
* **Μάικ Μπόρντιν** - *τύμπανα*
* **Τζον Σινκλέρ** - *πλήκτρα*

## Παραπομπές


## Πηγές
* Live at Budokan - Ozzy Osbourne | Songs, Reviews, Credits, Awards | AllMusic
* Ozzy Osbourne - Live at Budokan | Sputnikmusic
* Ozzy Osbourne - Live at Budokan - Reviews - Encyclopaedia Metallum
* Ozzy Osbourne Album Reviews

Κατηγορία:Άλμπουμ του 2002
Κατηγορία:Live άλμπουμ του Ozzy Osbourne
Κομμουνιστικό Κόμμα Κούβας

Το **Κομμουνιστικό Κόμμα Κούβας** (ισπανικά: Partido Comunista de Cuba, PCC) είναι το Μαρξιστικό-Λενινιστικό κόμμα της μονοκομματικής Δημοκρατίας της Κούβας και αποτελεί κόμμα-απόγονο των παλαιότερων οργανώσεων που προετοίμασαν και έκαναν την Κουβανική Επανάσταση.

## Δομή
### Συνέδριο
Το συνέδριο είναι το ανώτατο όργανο του κόμματος και γίνεται κατά κανόνα κάθε περίπου έξι έτη. Εξαίρεση αποτέλεσε το προγραμματισμένο συνέδριο του 2009 που είχε ήδη καθυστερήσει και αναβλήθηκε , λόγω της εκτεταμένης οικονομικής κρίσης που προκλήθηκε από τη μείωση του τουρισμού και των εξαγωγών της λόγω της καπιταλιστικής οικονομικής κρίσης  και των διεθνών οικονομικών αποκλεισμών.

Αναλυτικά τα συνέδρια του PCC εκτός του ιδρυτικού του συνεδρίου είναι:
* 1ο Συνέδριο: 17-22 Δεκεμβρίου 1975
* 2ο Συνέδριο: 17-20 Δεκεμβρίου 1980
* 3ο Συνέδριο: 4-7 Φεβρουαρίου 1986
* 4ο Συνέδριο: 10-14 Οκτωβρίου 1991
* 5ο Συνέδριο: 8-10 Οκτωβρίου 1997
* 6ο Συνέδριο: 16-19 Απριλίου 2011

### Κεντρική Επιτροπή
Η ΚΕ είναι το ανώτατο όργανο μεταξύ των συνεδρίων. Τα μέλη της ΚΕ ήταν 225 μέχρι που το 5ο Συνέδριο μείωσε τον αριθμό σε 150. Ο Φιντέλ Κάστρο υπήρξε ο Πρώτος Γραμματέας της ΚΕ μέχρι την παραίτησή του το 2008 και τη διαδοχή του από τον Ραούλ Κάστρο.

### Πολιτικό Γραφείο και Γραμματεία
Το Πολιτικό Γραφείο, γνωστό και ως Πολίτμπιρο καθώς επίσης και η Γραμματεία είναι τα ανώτατα όργανα μεταξύ των συνεδριάσεων της Κεντρικής Επιτροπής.

## Παραπομπές


## Εξωτερικοί σύνδεσμοι
* 

Κατηγορία:Κομμουνιστικά κόμματα στην Κούβα